6.

REKWIŻITI SPEĊIFIĊI TAT-TWAĦĦIL 6.1. Lampa ta’ quddiem main-beam 6.1.1. Numru: waħda jew tnejn. Madankollu, fil-każ ta’ mopeds ta’ tliet roti b’wisa’ massimu li jaqbeż 1 300 mm, hemm bżonn ta’ żewġ lampi main-beam. 6.1.2. Disinn tal-arranġament: m’hemmx speċifikazzjonijiet individwali. 6.1.3. Pożizzjoni 6.1.3.1. Wisa’: — lampa ta’ quddiem main-beam indipendenti tista’ titwaħħal fuq jew taħt jew ħdejn lampa oħra ta’ quddiem: jekk dawn il-lampi qegħdin waħda fuq l-oħra, iċ-ċentru ta’ referenza tal-lampa ta’ quddiem main-beam trid tkun fil-pjan lonġitudinali medjan tal-vettura; jekk dawn il-lampi qegħdin waħda ħdejn l-oħra iċ-ċentri ta’ referenza tagħhom iridu jkunu simetriċi b’relazzjoni mal-pjan lonġitudinali medjan tal-vettura, — lampa ta’ quddiem main-beam li hi inkorporata reċiprokament ma’ lampa oħra ta’ quddiem trid teħel b’tali mod li l-punt ta’ referenza tagħha jkun fil-pjan lonġitudinali medjan tal-vettura; madankollu, meta l-vettura tkun mgħammra wkoll b’lampa ta’ quddiem dipped-beam indipendenti ħdejn il-lampa ta’ quddiem main-beam, iċ-ċentru ta’ referenza tagħhom irid ikun simetriku f’relazzjoni mal-pjan lonġitudinali medjan tal-vettura, — żewġ lampi ta’ quddiem main-beam li waħda minnhom jew it-tnejn huma inkorporati reċiprokament ma’ lampa oħra ta’ quddiem, iridu jitwaħħlu b’tali mod li ċ-ċentri ta’ referenza tagħhom ikunu simetriċi b’relazzjoni mal-pjan lonġitudinali medjan tal-vettura. 6.1.3.2. It-tul: fuq quddiem tal-vettura. Dan ir-rekwiżit huwa kkunsidrat sodisfatt jekk id-dawl mitfugħ ma jiddisturbax lis-sewwieq kemm direttament jew indirettament permezz tal-mirja ta’ viżjoni anterjuri u/jew is-superfiċi oħra li jirriflettu tal-vettura. 6.1.3.3. Fil-każ ta’ lampa waħda ta’ quddiem main-beam indipendenti, id-distanza ta’ bejn it-tarf tas-superfiċi li ddawwal u t-tarf tal-lampa ta’ quddiem dipped-beam ma tridx taqbeż 200 mm għal kull par lampi. 6.1.4. Viżibilità ġeometrika Anki fiż-żoni li ma jidhrux li jiddawlu fid-direzzjoni ta’ osservazzjoni kkunsidrata, is-superfiċi li ddawwal trid tkun viżibbli minn ġewwa erja diverġenti illimitata b’generatrices li jmissu l-kontorn sħiħ tas-superfiċi li ddawwal u li jiffurmaw angolu ta’ 5o tal-anqas mal-assi ta’ referenza tal-lampa ta’ quddiem. Il-kontorn tal-projezzjoni tas-superfiċi li ddawwal għal fuq pjan trasversali li huwa tanġent mal-parti ta’ quddiem tal-lenti tal-lampa ta’ quddiem main-beam huwa kkunsidrat li huwa l-oriġini tal-angoli ta’ viżibilità ġeometrika. 6.1.5. Allinjament: lejn in-naħa ta’ quddiem. Tista’ timxi fl-istess linja mal-angolu tal-istering. 6.1.6. Tista’ tinġabar flimkien mal-lampa ta’ quddiem dipped-beam u mal-lampa ta’ quddiem. 6.1.7. Ma jistgħux jingħaqdu ma’ kwalunkwe lampa oħra. 6.1.8. Jistgħu jiġu inkorporati reċiprokament: 6.1.8.1. mal-lampa ta’ quddiem dipped beam; 6.1.8.2. mal-lampa taċ-ċpar ta’ quddiem. 6.1.9. Konnessjonijiet elettriċi Il-lampi ta’ quddiem main-beam iridu jixegħlu simultanjament. Il-lampi ta’ quddiem main-beam kollha jridu jixegħlu meta jkun hemm qlib minn dipped-beam għal main-beam. Il-lampi ta’ quddiem main-beam kollha jridu jintfew simultanjament meta jkun hemm qlib minn main-beam għal dipped-beam. Il-lampi ta’ quddiem dipped-beam jistgħu jibqgħu mixgħula fl-istess ħin mal-main beams. ▼M1 6.1.10. Circuit-closed tell-tale: obbligatorju jekk tkun imwaħħla l-lampa ta’ quddiem b’raġġ tas-sewqan (tell-tale blu li ma jteptipx). ▼M1 6.1.11. Rekwiżiti oħra: — il-lampi ta’ quddiem tar-raġġ tas-sewqan ta’ vetturi li għandhom it-tendenza li jinklinaw f’kantunieri jistgħu jkunu mgħammra b’sistema għall-aġġustament orizzontali tal-inklinazzjoni (HIAS) kif definit fil-paragrafu 2.25 tar-Regolament UNECE Nru 53, sakemm ir-rekwiżiti rilevanti kollha ta’ dak ir-Regolament li japplikaw għal HIAS huma sodisfatti, — Il-valur ikkombinat tal-intensità massima tal-lampi ta’ quddiem tar-raġġ tas-sewqan kollha li tista’ tiġi attivata fl-istess ħin m’għandux jaqbeż 430 000 cd, li jikkorrispondi għal valur ta’ referenza ta’ 100. ▼B 6.2. Lampa ta’ quddiem dipped beam 6.2.1. Numru: waħda jew tnejn. Madankollu, fil-każ ta’ mopeds ta’ tliet roti b’wisa’ massimu li jaqbeż 1 300 mm, hemm bżonn ta’ żewġ lampi ta’ quddiem dipped-beam. 6.2.2. Disinn tal-arranġament: m’hemmx speċifikazzjoni partikolari. 6.2.3. Pożizzjoni ▼M1 6.2.3.1. Fil-wisa’: — lampa ta’ quddiem tad-dawl tal-inkrocjar (passing beam) unika indipendenti tista’ titwaħħal fuq, taħt jew maġenb lampa oħra ta’ quddiem: jekk dawn il-lampi qegħdin waħda fuq l-oħra, iċ-ċentru ta’ referenza tal-lampa ta’ quddiem “passing beam” għandu jkun fil-pjan lonġitudinali medjan tal-vettura; jekk dawn il-lampi qegħdin waħda ħdejn l-oħra ċ-ċentri ta’ referenza tagħhom għandhom ikunu simetriċi f’relazzjoni mal-pjan lonġitudinali medjan tal-vettura, — lampa ta’ quddiem “main-beam” unika indipendenti li hija inkorporata reċiprokament ma’ lampa oħra ta’ quddiem għandha tkun installata b’tali mod li ċ-ċentru ta’ referenza tagħha jkun fil-pjan lonġitudinali medjan tal-vettura. Madankollu, jekk il-vettura tkun mgħammra b’lampa oħra ta’ quddiem maġenb il-lampa ta’ quddiem għad-dawl baxx (“passing-beam”), iċ-ċentru ta’ referenza taż-żewġ lampi għandu jkun simetriku f’relazzjoni mal-pjan medjan lonġitudinali tal-vettura, — żewġ lampi ta’ quddiem għad-dawl baxx li waħda minnhom jew it-tnejn huma inkorporati reċiprokament ma’ lampa oħra ta’ quddiem, għandhom ikunu installati b’tali mod li ċ-ċentri ta’ referenza tagħhom ikunu simetriċi f’relazzjoni mal-pjan lonġitudinali medjan tal-vettura, — Fejn hemm żewġ lampi ta’ quddiem għad-dawl baxx, id-distanza laterali bejn it-trufijiet esterni tas-superfiċji li jdawlu u t-trufijiet ta’ barranett tal-vettura ma għandhiex taqbeż l-400 mm. ▼B 6.2.3.2. Għoli: minimu ta’ 500 mm u massimu ta’ 1 200 mm ‘il fuq mill-art. 6.2.3.3. Tul: fuq in-naħa ta’ quddiem tal-vettura dan ir-rekwiżit huwa kkunsidrat sodisfatt jekk id-dawl mormi ma jikkawżax skonfort lis-sewwieq kemm direttament kif ukoll indirettament permezz tal-mirja ta’ viżjoni anterjuri u/jew tas-superfiċi oħra li jirriflettu tal-vettura. 6.2.4. Viżibilità ġeometrika Iddeterminata bl-angoli α u β kif speċifikat fil-punt A(10) tal-Anness I: α = 15° ‘il fuq and 10° ‘l isfel; β = 45° lejn ix-xellug u lejn il-lemin jekk hemm biss lampa waħda ta’ quddiem dipped-beam; 45° ‘il barra u 10° ‘il ġewwa jekk hemm żewġ lampi ta’ quddiem dipped beam. 6.2.5. Allinjament: lejn in-naħa ta’ quddiem. Tista’ timxi fl-istess linja mal-angolu tal-istering. 6.2.6. Tista’ tinġabar flimkien mal-lampa ta’ quddiem main-beam u mal-lampa ta’ quddiem. 6.2.7. Ma jistgħux jingħaqdu ma’ kwalunkwe lampa oħra. 6.2.8. Tista’ tiġi inkorporata reċiprokament mal-lampa ta’ quddiem main-beam u mal-lampa ta’ quddiem. 6.2.9. Konnessjonijiet elettriċi Il-kontroll biex ikun hemm bidla għal dipped-beam irid jitfi l-lampi ta’ quddiem main-beam kollha simultanjament, billi l-lampi ta’ quddiem dipped-beam jistgħu jibqgħu mixgħula fl-istess ħin mal-lampi main-beam. 6.2.10. Telltale ta’ ċirkuwitu magħluq: mhux obbligatorju. Dawl ta’ indikazzjoni aħdar li ma jteptipx. ▼M1 6.2.11. Rekwiżiti oħra: — il-lampi ta’ quddiem għad-dawl baxx ta’ vetturi li għandhom it-tendenza li jinklinaw f’kantunieri jistgħu jkunu mgħammra b’sistema għall-aġġustament orizzontali tal-inklinazzjoni (HIAS) kif definit fil-paragrafu 2.25 tar-Regolament UNECE Nru 53, sakemm ir-rekwiżiti rilevanti kollha ta’ dak ir-Regolament li japplikaw għal HIAS huma sodisfatti, — il-lampi ta’ quddiem għad-dawl baxx li l-aktar punt fil-baxx tagħhom tas-superfiċje li tarmi d-dawl huwa 0,8 m jew anqas ’il fuq mill-art, għandhom jiġu aġġustati għal inklinazzjoni ta’ mmirar inizjali ta’ bejn –1,0 % u –1,5 %. Il-valur preċiż jista’ jiġi ddikjarat mill-manifattur, — il-lampi ta’ quddiem għad-dawl baxx li l-aktar punt fil-baxx tagħhom tas-superfiċje li tarmi d-dawl huwa bejn 0,8 m u 1,0 ’il fuq mill-art, għandhom jiġu aġġustati għal inklinazzjoni ta’ mmirar inizjali ta’ bejn –1,0 % u –2,0 %. Il-valur preċiż jista’ jiġi ddikjarat mill-manifattur, — il-lampi ta’ quddiem għad-dawl baxx li l-aktar punt fil-baxx tagħhom tas-superfiċje li tarmi d-dawl huwa 1,0 m jew aktar ’il fuq mill-art, għandhom jiġu aġġustati għal inklinazzjoni ta’ mmirar inizjali ta’ bejn –1,5 % u –2,0 %. Il-valur preċiż jista’ jiġi ddikjarat mill-manifattur, — għal lampi ta’ quddiem għad-dawl baxx b’sors tad-dawl bi fluss luminuż oġġettiv li ma jaqbiżx 2 000 lumen u b’inklinazzjoni ta’ mmirar inizjali ta’ bejn –1,0 % u –1,5 %, l-inklinazzjoni vertikali għandha tibqa’ bejn –0,5 % u –2,5 % fil-kundizzjonijiet kollha ta’ tagħbija. L-inklinazzjoni vertikali għandha tibqa’ bejn –1,0 % u –3,0 % jekk l-inklinazzjoni inizjali hija stabbilita bejn –1,5 % u –2,0 %. Apparat ta’ aġġustament estern jista’ jintuża biex jissodisfa r-rekwiżiti, sakemm ma hija meħtieġa l-ebda għodda oħra ħlief dawk ipprovduti mal-vettura, — għal lampi ta’ quddiem għad-dawl baxx b’sors tad-dawl bi fluss lumenuż oġġettiv li jaqbeż l-2 000 lumen u b’inklinazzjoni inizjali ta’ bejn –1.0 % u –1,5 %, l-inklinazzjoni verikali għandha tibqa’ bejn –0,5 % u –2,5 % fil-kundizzjonijiet kollha ta’ tagħbija. L-inklinazzjoni vertikali għandha tibqa’ bejn –1,0 u –3,0 % jekk l-inklinazzjoni inizjali hija stabbilita bejn –1,5 % u –2,0 %. Apparat għall-invellar tal-lampi ta’ quddiem ikunu jistgħu jintużaw biex jiġu sodisfatti r-rekwiżiti ta’ dan il-punt, sakemm it-tħaddim huwa kompletament awtomatika u l-ħin tar-rispons huwa inqas minn 30 sekonda. ▼M1 6.2.11.1. Kundizzjonijiet tal-ittestjar: — ir-rekwiżiti tal-inklinazzjoni fil-punt 6.2.11 għandhom jiġu vverifikati kif ġej: — — vettura b’massa fi stat ta’ tħaddim u b’massa ta’ 75 kg li tirrappreżenta s-sewwieq, — vettura mgħobbija kompletament bil-massa distribwita sabiex tilħaq it-tagħbijiet massimi tal-fus kif iddikjarat mill-manifattur għal din kundizzjoni ta’ tagħbija, — vettura b’massa ta’ 75 kg li tirrappreżenta s-sewwieq u b’tagħbija addizzjonali sabiex tinkiseb it-tagħbija massima permissibbli tal-fus ta’ wara kif iddikjarat mill-manifattur; madankollu, it-tagħbija tal-fus ta’ quddiem għandha tkun baxxa kemm jista’ jkun f’dan il-każ, — qabel kull kejl, il-vettura għandha tkun imbandla tliet darbiet u mbagħad tiġi mċaqilqa lura u’l quddiem għal mill-inqas tidwira kompluta ta’ rota. ▼B 6.3. Lampi li jindikaw id-direzzjoni 6.3.1. Numru: tnejn fuq kull naħa. 6.3.2. Disinn tal-arranġament: żewġ lampi li jindikaw id-direzzjoni fuq quddiem u tnejn fuq wara. 6.3.3. Pożizzjoni 6.3.3.1. Wisa’: — it-trufijiet tas-superfiċi li ddawwal l-aktar ‘il bogħod mill-pjan lonġitudinali medjan tal-vettura ma jridux ikunu aktar minn 400 mm mit-tarf l-aktar ‘il bogħod tal-vettura, — it-trufijiet ta’ ġewwa tas-superfiċi li jdawlu jridu jkunu tal-anqas 500 mm ‘l bogħod minn xulxin. — irid ikun hemm distanza minima bejn is-superfiċi li jdawlu tal-eqreb indikaturi u lampa ta’ quddiem dipped-beam ta’: — — 75 mm fil-każ ta’ intensità minima tal-indikatur ta’ 90 cd, — 40 mm fil-każ ta’ intensità minima tal-indikatur ta’ 175 cd, — 20 mm fil-każ ta’ intensità minima tal-indikatur ta’ 250 cd, — ≤ 20 mm fil-każ ta’ intensità minima tal-indikatur ta’ 400 cd. 6.3.3.2. Għoli: minimu 350 mm, massimu 1 500 mm ‘il fuq mill-art. 6.3.4. Viżibilità ġeometrika Angoli orizzontali: ara l-Appendiċi 2. Angoli vertikali: 15° ‘il fuq mill-orizzontal. Madankollu, l-angolu vertikali taħt l-orizzontal jista’ jitnaqqas għal 5° jekk il-lampi huma inqas minn 750 mm ‘il fuq mill-art. 6.3.5. Allinjament Il-lampi li jindikaw id-direzzjoni jistgħu jimxu b’konformità mal-angolu tal-istering 6.3.6. Jistgħu jinġabru flimkien ma’ lampa jew lampi oħra. 6.3.7. Ma jistgħux jingħaqdu ma’ kwalunkwe lampa oħra. 6.3.8. Ma jistgħux jiġu inkorporati reċiprokament ma’ lampa oħra. 6.3.9. Konnessjonijiet elettriċi Il-lampi li jindikaw id-direzzjoni jridu jixegħlu indipendentement minn lampi oħrajn. Il-lampi kollha li jindikaw id-direzzjoni fuq naħa waħda tal-vettura jridu jixegħlu u jintfew permezz ta’ kontroll wieħed. 6.3.10. Telltale għat-tħaddim: obbligatorju. Dan jista’ jkun ottiku jew li jinstema’ jew it-tnejn. Jekk ikun ottiku jrid ikun aħdar u tat-tip li jteptep. Irid ikun viżibbli f’kondizzjonijiet normali ta’ tħaddim. Irid jintefa’ jew jibqa’ mixgħul mingħajr ma jteptep jew juri bidla fil-frekwenza fil-każ li waħda mil-lampi li jindikaw id-direzzjoni ma tkunx qed taħdem sew. Jekk dan hu li jistema’ biss, irid ikun jinstema’ b’mod ċar u juri l-istess kondizzjonijiet ta’ tħaddim bħat-telltale ottiku. 6.3.11. Rekwiżiti oħra Il-karatteristiċi elenkati hawn taħt iridu jitkejlu mill-ġeneratur elettriku li jissuplixxi l-kurrent lil dawk iċ-ċirkuwiti biss li huma essenzjali għat-tħaddim tal-magna u tal-apparati tad-dawl. 6.3.11.1. L-attwazzjoni tal-kontroll tal-apparat li jagħmel sinjal bid-dawl trid tkun segwita bit-tidwil tal-lampa f’massimu ta’ sekonda u t-tifi tal-ewwel lampa f’massimu ta’ sekonda u nofs. 6.3.11.2. Fil-każ tal-vetturi kolha li l-lampi li jindikaw id-direzzjoni tagħhom għandhom provvista ta’ kurrent dirett: 6.3.11.2.1. Il-frekwenza tat-teptip tad-dawl trid tkun 90 ± 30 darba fil-minuta; 6.3.11.2.2. il-lampi li jindikaw id-direzzjoni fuq l-istess naħa tal-vettura jridu jteptpu bl-istess frekwenza u fl-istess ħin. 6.3.11.3. Meta l-vettura hija mgħammra b’lampi li jindikaw id-direzzjoni li għandhom provvista ta’ kurrent li jalterna, meta l-veloċità tal-magna tkun bejn 50 u 100 % tal-veloċità li tikkorrispondi mal-veloċità massima tal-vettura: 6.3.11.3.1. id-dawl irid iteptep fi frekwenza ta’ 90 ± 30 darba fil-minuta; 6.3.11.3.2. il-lampi li jindikaw id-direzzjoni jistgħu jteptpu fuq l-istess naħa tal-vettura jew simultanjament jew jalternaw. Il-lampi ta’ quddiem ma jridux ikunu viżibbli minn wara u l-lampi ta’ wara ma jridux ikunu viżibbli minn quddiem fiż-żoni definiti fl-Appendiċi 1. 6.3.11.4. Meta l-lampi li jindikaw id-direzzjoni mwaħħla fuq il-vettura għandhom provvista ta’ kurrent li jalterna, meta l-veloċità tal-magna tkun bejn il-veloċità tal-vettura wieqfa speċifikata mill-fabbrikant u 50 % tal-veloċità li tikkorrispondi mal-veloċità massima tal-vettura: 6.3.11.4.1. il-frekwenza tat-teptip trid tkun bejn 90 + 30 u 90 – 45 darba fil-minuta; 6.3.11.4.2. il-lampi li jindikaw id-direzzjoni fuq l-istess naħa tal-vettura jistgħu jteptpu jew simultanjament jew jalternaw. Il-lampi ta’ quddiem ma jridux ikunu viżibbli minn wara u l-lampi ta’ wara ma jridux ikunu viżibbli minn quddiem fiż-żoni definiti fl-Appendiċi 1. 6.3.11.5. Fil-każ ta’ ħsara, barra dik ta’ ċirkuwitu qasir, ta’ waħda mil-lampi li jindikaw id-direzzjoni, l-oħrajn għandhom ikomplu jteptpu jew jibqgħu mixgħula, imma l-frekwenza f’din il-kondizzjoni tista’ tkun differenti minn dik speċifikata. 6.4. Lampi ta’ waqfien ▼M1 6.4.1. Numru: — wieħed jew tnejn, fil-każ ta’ vetturi ta’ wisa’ ġlobali li ma jaqbiżx l-1 300 mm, — tnejn, fil-każ ta’ vetturi ta’ wisa’ ġlobali li ma jaqbiżx l-1 300 mm, — Lampa ta’ waqfien supplementari tal-kategorija S3 jew S4 ċentrali (jiġifieri lampa tal-waqfien immuntata fl-għoli) tista’ tkun mgħammra, sakemm ir-rekwiżiti rilevanti kollha tar-Regolament UNECE Nru 48 li japplikaw l-installazzjoni ta’ tali lampi tal-waqfien għal vetturi tal-kategorija M1 huma sodisfatti. ▼B 6.4.2. Disinn tal-arranġament: m’hemmx speċifikazzjonijiet individwali. 6.4.3. Pożizzjoni 6.4.3.1. Wisa’: jekk hemm biss lampa waħda ta’ waqfien iċ-ċentru ta’ referenza tagħha jrid ikun fil-pjan lonġitudinali medjan tal-vettura, jew jekk ikun hemm żewġ lampi, dawn iridu jkunu simetriċi mal-pjan lonġitudinali medjan tal-vettura. Fil-każ ta’ vetturi b’żewġ roti fuq wara: tal-anqas 600 mm bejn iż-żewġ lampi. Id-distanza tista’ tiġi ridotta għal 400 mm jekk il-wisa’ massimu tal-vettura huwa inqas minn 1 300 mm. 6.4.3.2. Għoli: minimu 250 mm, massimu 1 500 mm ‘il fuq mill-art. 6.4.3.3. Tul: fuq in-naħa ta’ wara tal-vettura. 6.4.4. Viżibilità ġeometrika: Angolu orizzontali: 45° lejn ix-xellug u lejn il-lemin. Angolu vertikali: 15° ‘il fuq u taħt l-orizzontali. Madankollu, l-angolu vertikali taħt l-orizzontal jista’ jitnaqqas għal 5° jekk il-lampa hija inqas minn 750 mm ‘l fuq mill-art. 6.4.5. Allinjament: fuq in-naħa ta’ wara tal-vettura. 6.4.6. Jistgħu jinġabru flimkien ma’ lampa jew lampi oħra ta’ wara. 6.4.7. Ma jistgħux jingħaqdu ma’ kwalunkwe lampa oħra. 6.4.8. Jistgħu jiġu inkorporati reċiprokament mal-lampa ta’ wara. 6.4.9. Konnessjonijiet elettriċi: iridu jixegħlu kull darba li jiġi applikat tal-anqas wieħed mill-brejkijiet. 6.4.10. Telltale ta’ ċirkuwitu magħluq: ipprojbit. 6.5. Lampi ta’ quddiem 6.5.1. Numru: waħda jew tnejn. Madankollu, fil-każ ta’ mopeds ta’ tliet roti b’wisa’ massimu li jaqbeż 1 300 mm, hemm bżonn ta’ żewġ lampi ta’ quddiem. 6.5.2. Disinn tal-arranġament: m’hemmx speċifikazzjonijiet individwali. 6.5.3. Pożizzjoni ▼M1 6.5.3.1. Fil-wisa’: — lampa tal-pożizzjoni ta’ quddiem unika indipendenti tista’ titwaħħal fuq, taħt jew maġenb lampa oħra ta’ quddiem: Jekk dawn il-lampi qegħdin waħda fuq l-oħra, iċ-ċentru ta’ referenza tal-lampa tal-pożizzjoni ta’ quddiem għandu jkun fil-pjan lonġitudinali medjan tal-vettura; jekk dawn il-lampi qegħdin waħda ħdejn l-oħra ċ-ċentri ta’ referenza tagħhom għandhom ikunu simetriċi f’relazzjoni mal-pjan lonġitudinali medjan tal-vettura, — lampa tal-pożizzjoni ta’ quddiem unika indipendenti li hija inkorporata reċiprokament ma’ lampa oħra ta’ quddiem għandha tkun installata b’tali mod li ċ-ċentru ta’ referenza tagħha jkun fil-pjan lonġitudinali medjan tal-vettura. Madankollu, jekk il-vettura tkun mgħammra b’lampa oħra ta’ quddiem maġenb il-lampa tal-pożizzjoni ta’ quddiem, iċ-ċentri ta’ referenza taż-żewġ lampi għandhom ikunu simetriċi f’relazzjoni mal-pjan medjan lonġitudinali tal-vettura, — żewġ lampa tal-pożizzjoni ta’ quddiem li l-ebda waħda minnhom, waħda minnhom jew it-tnejn huma inkorporati reċiprokament ma’ lampa oħra ta’ quddiem, għandhom ikunu installati b’tali mod li ċ-ċentri ta’ referenza tagħhom ikunu simetriċi f’relazzjoni mal-pjan lonġitudinali medjan tal-vettura, — fejn hemm żewġ lampi tal-pożizzjoni ta’ quddiem, id-distanza laterali bejn it-trufijiet esterni tas-superfiċji li jdawlu u t-trufijiet ta’ barranett tal-vettura ma għandhiex taqbeż l-400 mm. ▼B 6.5.3.2. Għoli: minimu 350 mm, massimu 1 200 mm ‘il fuq mill-art. 6.5.3.3. Tul: fuq quddiem tal-vettura. 6.5.4. Viżibilità ġeometrika Angolu orizzontali: 80° lejn ix-xellug u lejn il-lemin jekk hemm lampa waħda; 80° lejn in-naħa ta’ barra u 45° lejn in-naħa ta’ ġewwa jekk hemm żewġ lampi. Angolu vertikali: 15° ‘il fuq u taħt l-orizzontali. Madankollu, l-angolu vertikali taħt l-orizzontal jista’ jitnaqqas għal 5° jekk il-lampa hija inqas minn 750 mm ‘il fuq mill-art. 6.5.5. Allinjament: lejn in-naħa ta’ quddiem Tista’ timxi fl-istess linja mal-angolu tal-istering. 6.5.6. Tista’ tinġabar flimkien ma’ kwalunkwe lampa oħra ta’ quddiem. 6.5.7. Tista’ tiġi inkorporata reċiprokament ma’ kwalunkwe lampa oħra ta’ quddiem. 6.5.8. Konnessjonijiet elettriċi: m’hemmx speċifikazzjoni partikolari. 6.5.9. Telltale ta’ ċirkuwitu magħluq: mhux obbligatorju. Dawl indikatur aħdar li ma jteptipx. 6.5.10. Rekwiżiti oħra: xejn 6.6. Lampi ta’ wara 6.6.1. Numru: waħda jew tnejn. Madankollu, għal mopeds ta’ tliet roti ta’ wisa’ massimu li jaqbeż 1 300 mm, hemm bżonn ta’ żewġ lampi ta’ wara. 6.6.2. Disinn tal-arranġament: m’hemmx speċifikazzjonijiet individwali. 6.6.3. Pożizzjoni ▼M1 6.6.3.1. Fil-wisa’: — lampa tal-pożizzjoni ta’ wara unika għandha tiġi installata fil-vettura sabiex iċ-ċentru ta’ referenza tal-lampa ta’ wara jkun jinsab fil-pjan lonġitudinali medjan tal-vettura, — żewġ lampa tal-pożizzjoni ta’ wara għandhom jiġu installati fil-vettura sabiex iċ-ċentru ta’ referenza tal-lampi tal-pożizzjoni ta’ wara jkun simetriku f’relazzjoni mal-pjan lonġitudinali medjan tal-vettura, — fil-każ ta’ vetturi b’żewġ roti fuq wara u tal-wisa’ ġlobali ta’ aktar minn 1 300 mm, id-distanza laterali bejn it-trufijiet esterni tas-superfiċji li jdawlu u t-trufijiet ta’ barranett tal-vettura ma għandhiex taqbeż 400 mm. ▼B 6.6.3.2. Għoli: minimu 250 mm, massimu 1 500 mm ‘il fuq mill-art. 6.6.3.3. Tul: fuq wara tal-vettura. 6.6.4. Viżibilità ġeometrika Angolu orizzontali: 80° lejn ix-xellug u lejn il-lemin jekk hemm lampa waħda; 80° lejn in-naħa ta’ barra u 45° lejn in-naħa ta’ ġewwa jekk hemm żewġ lampi. Angolu vertikali: 15° ‘il fuq u taħt l-orizzontali. Madankollu, l-angolu vertikali taħt l-orizzontal jista’ jitnaqqas għal 5° jekk il-lampa hija inqas minn 750 mm ‘il fuq mill-art. 6.6.5. Allinjament: lejn in-naħa ta’ wara. 6.6.6. Jista’ jinġabar flimkien ma’ xi lampa oħra ta’ wara. 6.6.7. Tista’ tiġi inkorporata reċiprokament mal-lampa tal-waqfien jew mar-riflettur mhux trijangulari ta’ wara, jew mat-tnejn. 6.6.8. Konnessjonijiet elettriċi: m’hemmx speċifikazzjoni partikolari. 6.6.9. Telltale ta’ ċirkuwitu magħluq: mhux obbligatorju. Il-funzjoni tiegħu tista’ titwettaq mill-apparat ipprovdut, fejn dan hu addattat, għal-lampa ta’ quddiem. 6.6.10. Rekwiżiti oħra: xejn 6.7. Rifletturi ta’ wara mhux trijangulari 6.7.1. Numru: wieħed jew tnejn Klassi IA ( 13 ). Madankollu, fil-każ ta’ mopeds ta’ tliet roti b’wisa’ massimu li jaqbeż 1 000 mm, hemm bżonn ta’ żewġ rifletturi mhux trijangulari ta’ wara. 6.7.2. Disinn tal-arranġament: m’hemmx speċifikazzjonijiet individwali. 6.7.3. Pożizzjoni ▼M1 6.7.3.1. Fil-wisa’: — jekk ikun hemm retroriflettur ta’ wara uniku, dan għandu jiġi installat fuq il-vettura b’tali mod li ċ-ċentru ta’ referenza tiegħu jinsab fil-pjan lonġitudinali medjan tagħha, — jekk ikun hemm żewġ retrorifletturi ta’ wara, dawn għandhom jiġu installati fil-vettura b’tali mod li ċ-ċentri ta’ referenza tagħhom ikunu simetriċi f’relazzjoni mal-pjan lonġitudinali medjan tagħha, — jekk ikun hemm żewġ retrorifletturi ta’ wara, id-distanza laterali bejn it-trufijiet esterni tas-superfiċji li jdawlu u t-trufijiet ta’ barranett tal-vettura ma għandhiex taqbeż l-400 mm. ▼B 6.7.3.2. Għoli: minimu 250 mm, massimu 900 mm ‘il fuq mill-art. 6.7.3.3. Tul: fuq wara tal-vettura. 6.7.4. Viżibilità ġeometrika Angoli orizzontali: 30° lejn ix-xellug u lejn il-lemin. Angolu vertikali: 15° ‘il fuq u taħt l-orizzontali. Madankollu, l-angolu vertikali taħt l-orizzontal jista’ jitnaqqas għal 5° jekk ir-riflettur huwa inqas minn 750 mm ‘il fuq mill-art. 6.7.5. Allinjament: lejn in-naħa ta’ wara. 6.7.6. Jista’ jinġabar flimkien ma’ kwalunkwe lampa oħra. 6.7.7. Rekwiżiti oħra Is-superfiċi illuminanti tar-riflettur jista’ jkollha partijiet komuni ma’ kwalunkwe lampa ħamra oħra ta’ wara. 6.8. Rifletturi tal-pedali Kull pedala ta’ moped ta’ tliet roti trid tiġi mgħammra b’żewġ rifletturi. Iridu jitwaħħlu b’tali mod li s-superfiċi mħaddma jkunu esterni mill-pedala nnifisha, u perpendikolari mal-pjan li jerfa’ tal-pedala, mal-assi ottiċi tagħhom paralleli mal-pjan lonġitudinali medjan tal-vettura. 6.8.1. Numru: erba’ rifletturi jew gruppi ta’ rifletturi. 6.8.2. Disinn tal-arranġament: m’hemmx speċifikazzjonijiet individwali. 6.8.3. Rekwiżiti oħra Is-superfiċi li ddawwal tar-riflettur trid tkun imdaħħla fil-frejm tagħha. Ir-rifletturi jridu jiġu installati fil-bodi tal-pedala b’tali mod li jkunu viżibbli b’mod ċar kemm minn quddiem kif ukoll minn wara tal-vettura. L-assi ta’ referenza tar-rifletturi, li l-forma tagħhom trid tkun addattata għall-bodi tal-pedala, mqiegħda f’angolu rett mal-assi tal-pedala. Ir-rifletturi tal-pedala jridu jiġu mmuntati biss fuq il-pedali tal-vettura, li permezz ta’ krankijiet jew ta’ apparati simili, jistgħu jaġixxu bħala mezz ta’ propulsjon minflok il-magna. Dawn iridu jiġu mmuntati fuq il-pedali li jservu ta’ kontrolli tal-vettura jew biss bħala serħan is-saqajn għas-sewwieq jew għall-passiġġier. 6.9. Rifletturi tal-ġenb mhux trijangulari 6.9.1. Numru fuq kull naħa: wieħed jew tnejn tal-Klassi IA ( 14 ). 6.9.2. Disinn tal-arranġamenti: m’hemmx speċifikazzjonijiet individwali. 6.9.3. Pożizzjoni 6.9.3.1. Wisa’: m’hemmx speċifikazzjonijiet individwali. 6.9.3.2. Għoli: minimu 300 mm, massimu 900 mm ‘il fuq mill-art. 6.9.3.3. Tul: irid jkun tali, li f’kondizzjonijiet normali, l-apparat ma’ jistax jiġi moħbi mis-sewwieq jew mill-passiġġier, jew bi ħwejjiġhom. 6.9.4. Viżibilità ġeometrika Angoli orizzontali: 30° ‘il quddiem u lura. Angoli vertikali: 15° ‘il fuq u taħt l-orizzontali. Madankollu, l-angolu vertikali taħt l-orizzontal jista’ jitnaqqas għal 5° jekk ir-riflettur huwa inqas minn 750 mm ‘il fuq mill-art. 6.9.5. Pożizzjoni: l-assi ta’ referenza tar-rifletturi jridu jkunu perpendikolari mal-pjan lonġitudinali medjan tal-vettura u mqiegħda ‘l barra. Ir-rifletturi ta’ quddiem jistgħu jiċċaqalqu b’konformità mal-angolu tal-istering. 6.9.6. Jistgħu jinġabru flimkien ma’ apparati oħra li jagħmlu sinjal. 6.10. Lampa tal-pjanċa tar-reġistrazzjoni ta’ wara 6.10.1. Numru: waħda. Il-lampa tista’ tikkonsisti f’diversi elementi ottiċi maħsuba biex idawlu l-pożizzjoni tal-pjanċa.



6.10.2. Disinn tal-arranġament B’tali mod li l-lampa ddawwal il-pożizzjoni riżervata għall-pjanċa tar-reġistrazzjoni. 6.10.3. Pożizzjoni 6.10.3.1. Wisa’ 6.10.3.2. Għoli 6.10.3.3. Tul 6.10.4. Viżibilità ġeometrika 6.10.5. Allinjament 6.10.6. Jistgħu jinġabru flimkien ma’ lampa jew lampi oħra ta’ wara. 6.10.7. Jistgħu jingħaqdu mal-lampa ta’ wara. 6.10.8. Ma jistgħux jiġu inkorporati reċiprokament ma’ xi lampa oħra. 6.10.9. Konnessjonijiet elettriċi ta’ tħaddim: m’hemmx speċifikazzjonijiet individwali. 6.10.10. Telltale ta’ ċirkuwitu magħluq: mhux obbligatorju. It-tħaddim tiegħu jrid jiġi assigurat mill-istess telltale kif huwa pprovdut għal-lampa tal-pożizzjoni. 6.10.11. Rekwiżiti oħra: xejn 6.11. Lampi taċ-ċpar fuq quddiem 6.11.1. Dispożizzjonijiet identiċi għal dawk stabbilti fil-punti 6.7.1 sa 6.7.11 tal-Anness VI. 6.12. Lampi taċ-ċpar fuq wara 6.12.1. Dispożizzjonijiet identiċi għal dawk stabbilti fil-punti 6.8.1 sa 6.8.11 tal-Anness VI. 6.13. Lampi tar-rivers 6.13.1. Dispożizzjonijiet identiċi għal dawk stabbilti fil-punti 6.9.1 sa 6.9.10 tal-Anness VI. 6.14. Tagħmir ta’ twissija dwar periklu 6.14.1. Dispożizzjonijiet identiċi għal dawk stabbilti fil-punti 6.10.1 sa 6.10.4 tal-Anness VI. ▼M1 6.15. Lampa tas-sewqan binhar: 6.15.1. Numru: — wieħed jew tnejn, fil-każ ta’ vetturi tal-wisa’ ġlobali li ma jaqbiżx l-1 300 mm, — tnejn, fil-każ ta’ vetturi tal-wisa’ ġlobali li ma jaqbiżx l-1 300 mm. 6.15.2. Arranġament — l-ebda rekwiżit speċifiku. 6.15.3. Pożizzjoni: 6.15.3.1. Fil-wisa’: — lampa tas-sewqan binhar unika indipendenti tista’ titwaħħal fuq, taħt jew maġenb lampa oħra ta’ quddiem: Jekk dawn il-lampi qegħdin waħda fuq l-oħra, iċ-ċentru ta’ referenza tal-lampa tas-sewqan binhar għandu jkun fil-pjan lonġitudinali medjan tal-vettura; Jekk dawn il-lampi qegħdin waħda ħdejn l-oħra, iċ-ċentri ta’ referenza tagħhom għandhom ikunu simetriċi f’relazzjoni mal-pjan lonġitudinali medjan tal-vettura, — lampa tas-sewqan binhar unika indipendenti li hija inkorporata reċiprokament ma’ lampa oħra ta’ quddiem għandha tkun installata b’tali mod li ċ-ċentru ta’ referenza tagħha jkun fil-pjan lonġitudinali medjan tal-vettura. Madankollu, jekk il-vettura tkun mgħammra b’lampa oħra ta’ quddiem maġenb il-lampa tas-sewqan binhar, iċ-ċentri ta’ referenza taż-żewġ lampi għandhom ikunu simetriċi f’relazzjoni mal-pjan medjan lonġitudinali tal-vettura, — żewġ lampi tas-sewqan binhar li l-ebda waħda minnhom, waħda minnhom jew it-tnejn huma inkorporati reċiprokament ma’ lampa oħra ta’ quddiem, għandhom ikunu installati b’tali mod li ċ-ċentri ta’ referenza tagħhom ikunu simetriċi f’relazzjoni mal-pjan lonġitudinali medjan tal-vettura, — it-trufijieta ta’ ġewwa tas-superfiċji li jdawlu jridu jkunu tal-anqas 500 mm’ il bogħod minn xulxin fil-każ ta’ vetturi tal-wisa’ globali ta’ aktar minn 1 300 mm. 6.15.3.2. Fl-għoli: minimu ta’ 250 mm u massimu ta’ 1 500 mm ’l fuq mill-art. 6.15.3.3. Fit-tul: fuq quddiem tal-vettura. Dan ir-rekwiżit huwa kkunsidrat sodisfatt jekk id-dawl mitfugħ ma jiddisturbax lis-sewwieq kemm direttament jew indirettament permezz tar-riflessjoni minn fuq il-mirja ta’ viżjoni anterjuri u/jew mis-superfiċi oħra li jirriflettu tal-vettura. 6.15.3.4. Distanza — Jekk id-distanza bejn il-lampa ta’ quddiem li tindika d-direzzjoni u l-lampa tas-sewqan binhar tkun daqs jew inqas minn 40 mm, il-konnessjonijiet elettriċi tal-lampa tas-sewqan binhar fuq in-naħa rilevanti tal-vettura jistgħu jkunu tali li jew: — — tkun mitfija, jew — l-intensità luminuża tagħha titnaqqas sa livell li ma jaqbżix 140 cd; matul il-perjodu kollu (iċ-ċiklu kemm meta tinxtegħel u kemm meta tintefa) l-attivazzjoni tal-lampa ta’ quddiem rilevanti li tindika d-direzzjoni. 6.15.4. Viżibilità ġeometrika: — α = 10° ’il fuq and 10° ’l isfel, — β = 20° lejn ix-xellug u lejn il-lemin jekk ikun hemm biss lampa waħda tas-sewqan binhar, — β = 20° ’il barra u 20° ’il ġewwa jekk hemm żewġ lampi tas-sewqan binhar. 6.15.5. Orjentazzjoni — fuq quddiem; tista’ timxi fl-istess linja mal-angolu tal-istering ta’ kwalunkwe manubriju. 6.15.6. Konnessjonijiet elettriċi: — il-lampi tas-sewqan binhar kollha għandhom jinxtegħlu meta jiġi attivat is-swiċċ tal-kontroll prinċipali; madankollu, huma jistgħu jibqgħu mitfija fil-kundizzjonijiet li ġejjin: — — il-kontroll tat-trażmissjoni awtomatika jkun fil-pożizzjoni tal-parking, jew — il-brejk tal-ipparkjar huwa attivat, jew — qabel mal-vettura tinsaq għall-ewwel darba wara kull attivazzjoni manwali tas-swiċċ tal-kontroll prinċipali u tas-sistema ta’ propulsjoni tal-vettura; — il-lampi tas-sewqan binhar jistgħu jkunu diżattivati manwalment; madankollu, dan ikun possibbli biss fil-veloċità however, this shall be possible only at a vehicle speed not exceeding 10 km/s. The lamps shall be automatically reactivated when the vehicle speed exceeds 10 km/s or when the vehicle has travelled more than 100 m, — il-lampi tas-sewqan binhar għandhom jiġu diżattivati awtomatikament meta: — — il-vettura ikun mitfija permezz ta’ swiċċ tal-kontroll prinċipali, — jiġu attivati l-lampi taċ-ċpar ta’ quddiem, — jiġu attivati l-lampi ta’ quddiem, ħlief meta jintużaw biex jagħtu twissijiet luminużi intermittenti f’intervalli qosra, kif ukoll — f’kundizzjonijiet ta’ dawl ambjentali ta’ inqas minn 1 000 lux fejn il-veloċità indikata fuq is-speedometer tal-vettura għadha tkun tista’ tinqara faċilment (eż. meta l-illuminazzjoni tas-speedometer tkun dejjem mixgħula) u l-vettura ma tkunx mgħammra b’sinjal aħdar li ma jteptipx f’konformità mal-punt 6.5.9 jew b’sinjalatur aħdar tal-ingranaġġ (“green circuit-closed tell-tale”) apposta għal-lampa tas-sewqan binhar identifikata bis-simbolu xieraq. F’dan il-każ, il-lampi ta’ quddiem għad-dawl baxx u l-apparati tad-dawl meħtieġa fil-punt 11 tal-Anness I Taqsima B għandhom jiġu attivati awtomatikament b’mod simultanju f’temp ta’ żewġ sekondi wara li l-livell tad-dawl ambjentali jinżel taħt l-1 000 lux.. Jekk il-kundizzjonijiet tat-tidwil ambjentali sussegwentement jilħqu livell ta’ mill-inqas 7 000 lux, il-lampi tas-sewqan binhar għandhom jiġu riattivati awtomatikament, filwaqt li l-lampi ta’ quddiem għad-dawl baxx u l-apparati tad-dawl meħtieġa fil-punt 11 tal-Anness I, Taqsima B għandhom jiġi diżattivati simultanjament f’temp ta’ minn ħames sa 300 sekonda (jiġifieri hija meħtieġa attivazzjoni tad-dawl totalment awtomatika jekk ix-xufier ma jkollu l-ebda indikazzjoni viżibbli u stimolu biex jattiva dawl normali meta jkun id-dlam). 6.15.7. Circuit-closed tell-tale: — fakultattiv. ▼B